Roberto Cabañas

Roberto Cabañas González (11. aprill 1961 Pilar – 9. jaanuar 2017 Asunción) oli Paraguay jalgpallur, ründaja.

 Klubikarjäär 
Aastatel 1980–1984 mängis ta Põhja-Ameerika Jalgpalliliigasse kuuluvas New Yorgi Cosmoses. 1983. aasta hooajal valiti ta liiga väärtuslikumaks mängijaks ning oli liiga suurim skoorija.

Euroopas mängis ta Prantsusmaa klubides Stade Brestois 29 ja Lyoni Olympique.

 Koondisekarjäär 
Ta mängis Paraguay rahvuskoondises 1986. aasta maailmameistrivõistlustel ning 1979., 1987. ja 1993. aasta Copa Américal.

1986. aasta maailmameistrivõistlustel viimases alagrupimängus lõi ta kaks väravat Belgiale. 2:2 viigiseisus lõppenud mäng kindlustas Paraguay edasipääsu kaheksandikfinaali, kus kaotati 0:3 Inglismaale.

Kategooria:Paraguay jalgpallurid
Kategooria:Lyoni Olympique'i mängijad
Kategooria:Boca Juniorsi mängijad
Kategooria:Sündinud 1961
Kategooria:Surnud 2017